
Në bazë të Nenit 62 të Ligjit të Kulturës (“Gazeta Zyrtare e Republikës së Maqedonisë” nr. 31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16 dhe 11/18, si dhe “Gazeta Zyrtare e Republikës së Maqedonisë së Veriut” nr. 265/24 dhe 132/25), Ministria e Kulturës dhe e Turizmit shpall:

KONKURSE VJETORE
PËR FINANCIMIN E PROJEKTEVE ME INTERES NACIONAL SIPAS FUSHAVE DHE AKTIVITETEVE TË VEÇANTA TË KULTURËS PËR VITIN 2027

INFORMACIONE TË PËRGJITHSHME
Ministria e Kulturës dhe e Turizmit, përmes Konkurseve vjetore për financimin e projekteve me interes nacional sipas fushave dhe aktiviteteve të veçanta të kulturës për vitin 2027 (në tekstin e mëtejmë: Konkurset vjetore), do të mbështesë projekte që kontribuojnë në zhvillimin, promovimin dhe afirmimin e kulturës së Republikës së Maqedonisë së Veriut në fushat e mëposhtme:

· Artet pamore, arkitektura dhe dizajni;
· Veprimtaria dramatike;
· Veprimtaria muzeore dhe mbrojtja e trashëgimisë kulturore jomateriale;
· Veprimtaria bibliotekare;
· Mbrojtja e trashëgimisë kulturore të paluajtshme dhe mbrojtja e të mirave audiovizuale;
· Letërsia dhe veprimtaria botuese;
· Manifestime dhe festivale në fushën e kulturës;
· Veprimtaria muzikore dhe muzikore-skenike;
· Bashkëpunimi ndërkombëtar;
· Folklori.

Pjesë përbërëse e Konkurseve vjetore janë aplikimet për projekte sipas fushave dhe aktiviteteve të veçanta.

1. PJESËMARRJA NË KONKURSET VJETORE
Të drejtë pjesëmarrjeje në Konkurset vjetore kanë personat juridikë dhe personat fizikë, shtetas të Republikës së Maqedonisë së Veriut.
Me persona juridikë nënkuptohen institucionet nga fusha e kulturës (lokale ose private), njësitë e vetëqeverisjes lokale, shoqatat, unionet, asociacionet, shoqëritë tregtare, tregtarët individualë dhe persona të tjerë juridikë të regjistruar në Republikën e Maqedonisë së Veriut, në përputhje me ligjin.
Personat juridikë dhe fizikë të cilëve u janë mbështetur projekte nga Ministria e Kulturës dhe e Turizmit në vitet paraprake duhet t’i kenë përmbushur të gjitha detyrimet në përputhje me kontratat e lidhura me Ministrinë e Kulturës dhe të Turizmit. Parashtrimi i formularëve të aplikimit në Konkurset vjetore nga personat juridikë dhe fizikë të cilët nuk i kanë përmbushur të gjitha detyrimet në përputhje me kontratat e lidhura me Ministrinë e Kulturës dhe të Turizmit nuk do të shqyrtohen.
Në Konkurset vjetore NUK marrin pjesë institucionet kombëtare nga fusha e kulturës.
Personat juridikë (me përjashtim të institucioneve lokale dhe të fushës së letërsisë dhe veprimtarisë botuese) mund të aplikojnë në më së shumti 2 (dy) fusha, me më së shumti 2 (dy) projekte në secilën fushë, përkatësisht i njëjti person juridik mund të paraqesë gjithsej 4 (katër) projekte
Personat juridikë nga fusha e letërsisë dhe veprimtarisë botuese mund të aplikojnë me më së shumti 10 (dhjetë) projekte në këtë fushë, si dhe me më së shumti 2 (dy) projekte në një fushë tjetër.
Personat fizikë mund të aplikojnë në më së shumti 2 (dy) fusha, me nga 1 (një) projekt në secilën fushë, përkatësisht i njëjti person fizik mund të paraqesë gjithsej 2 (dy) projekte.
Kushtet e përgjithshme dhe të veçanta që duhet t’i plotësojë parashtruesi i aplikimit janë përcaktuar në Konkurset vjetore.
Dokumentacioni i detyrueshëm i nevojshëm, me të cilin dëshmohet përmbushja e kushteve të përgjithshme dhe të veçanta, është përcaktuar në formularin e aplikimit, të cilat janë pjesë përbërëse e Konkurseve vjetore.

Nuk do të shqyrtohen formularët e aplikimit të mëposhtëm:
· të dorëzuar pas skadimit të afatit të përcaktuar në Konkursin vjetor;
· që nuk përputhen me fushën, përkatësisht me aktivitetin e projektit;
· që nuk janë pjesë përbërëse e Konkursit vjetor;
· të dorëzuar në formë të shtypur në Arkivin e Ministrisë së Kulturës dhe të Turizmit ose me postë;
· të dërguar në adresat elektronike të të punësuarve në Ministrinë e Kulturës dhe të Turizmit;
· të plotësuar në mënyrë jo të plotë (të gjitha rubrikat duhet të plotësohen me të dhëna përkatëse);
· për të cilët nuk është dorëzuar dokumentacioni i detyrueshëm i përcaktuar në formularët e aplikimit, të cilët janë pjesë përbërëse e Konkursit vjetor.

2. KRITERET DHE MATËSIT MBI BAZËN E TË CILËVE DO TË BËHET VLERËSIMI I PROJEKTEVE
Kriteret dhe matësit për vlerësimin e projekteve janë të përcaktuara në Konkurset vjetore.

3. PËRQINDJA E PJESËMARRJES SË MINISTRISË SË KULTURËS DHE TË TURIZMIT NË FINANCIMIN E PROJEKTEVE

Përqindja e pjesëmarrjes së Ministrisë së Kulturës dhe të Turizmit në financimin e projekteve është në përputhje me mjetet financiare të parashikuara në Buxhetin e Republikës së Maqedonisë së Veriut për vitin 2027 për financimin e projekteve me interes kombëtar sipas fushave dhe aktiviteteve të veçanta.

4. AFATI PËR PARASHTRIMIN E FORMULARËVE TË APLIKIMIT
Afati për parashtrimin e formularëve të aplikimit është përcaktuar në Konkurset vjetore (nga data 30.9.2026 deri më 30.10.2026 deri në orën 15:30).

5. INFORMACIONE TË TJERA

5.1. Mënyra e aplikimit
Aplikimi në Konkurset vjetore bëhet në mënyrë elektronike, përmes Portalit Nacional për e-shërbime: https://uslugi.gov.mk 


5.2. Njoftimi për rezultatet e konkurseve vjetore
Për rezultatet e Konkurseve vjetore, parashtruesit e aplikimeve do të njoftohen në përputhje me Ligjin e Kulturës. Për çdo projekt të paraqitur, përfituesi do të njoftohet në mënyrë elektronike përmes profilit të tij në Portalin e-shërbime. Rezultatet e Konkurseve vjetore do të publikohen edhe në ueb faqen e Ministrisë së Kulturës dhe të Turizmit.
Rezultatet e publikuara të Konkurseve vjetore do të përmbajnë të dhëna për bartësin e projektit, titullin e projektit dhe mjetet financiare të miratuara për realizimin e projektit.

5.3. Informacione shtesë
Informacione shtesë profesionale lidhur me Konkurset vjetore për secilën fushë mund të merren në adresat elektronike të mëposhtme:

1. Manifestime – mr. Maja Sedrak
m.sedrak@kultura.gov.mk 

2. Veprimtaria dramatike – Snezhana Ivanova-Kitanova
snezana.ik@kultura.gov.mk 

3. Folklor – Aneta Qirkova Terzitanova
aneta.kirkova@kultura.gov.mk 

4. Veprimtaria muzikore – Elena Nikolovska
elena.nikolovska@kultura.gov.mk 

5. Veprimtaria botuese – Vesna Gjurovska
vesna.gjurovska@kultura.gov.mk

6. Bashkëpunimi ndërkombëtar – Gordana Ivanovska Velkovska
gordana.ivelkovska@kultura.gov.mk

7. Veprimtaria bibliotekare – Elizabeta Jankulovska
e.jankulovska@kultura.gov.mk

8. Veprimtaria muzeore – Abazi Ibush
ibush.abazi@kultura.gov.mk

9. Mbrojtja e trashëgimisë kulturore të paluajtshme – Davça Spasova
zastita@kultura.gov.mk

10. Artet pamore – Aleksandra Matiq Sever
aleksandra.sever@kultura.gov.mk 

Udhëzimet teknike dhe mbështetjen gjatë regjistrimit dhe procesit të aplikimit, përdoruesit mund t’i gjejnë në ueb faqen e uslugi.gov.mk (https://uslugi.gov.mk/frequently-asked-questions.nspx), si dhe përmes qendrës së kontaktit të këtij portali nacional për e-shërbime.
                       
                    Ministria e Kulturës dhe e Turizmit

